Ysbyty Calon y Ddraig

Ysbyty dros dro yng Nghaerdydd oedd Ysbyty Calon y Ddraig. Roedd yr ysbyty maes wedi'i leoli yn Stadiwm y Principality ac fe'i agorwyd ar 11 Ebrill 2020. Fe'i godwyd mewn ymateb i'r pandemig coronafirws er mwyn darparu gwelyau ar gyfer cleifion sy'n gwella, gan warchod gwelyau prin yn y prif ysbytai ar gyfer achosion mwy difrifol. Derbyniodd yr ysbyty ei enw yn dilyn cynigion gan aelodau'r cyhoedd. Fe’i hagorwyd yn swyddogol ddydd Sul y Pasg 2020.

O ran y nifer o welyau, dyma'r ysbyty mwyaf yng Nghymru a'r ail fwyaf yn y DU. Agorwyd yr ysbyty ar 11 Ebrill 2020 gyda lle ar gyfer 300 gwely gyda lle i ehangu i 2,000 o welyau.https://twitter.com/heartwalesnews/status/1249744271470706689

Ar 5 Mehefin 2020 symudwyd y cleifion a staff i ysbytai eraill. Ar ei uchaf, roedd 34 claf yn cael eu trin yno. Y disgwyl oedd byddai'r ysbyty maes yn aros ar gael rhag ofn bydd ail don o COVID-19 yn taro.

Ym mis Medi 2020 cyhoeddwyd y byddai'r ysbyty dros dro yn cael ei ddadgomisiynu erbyn diwedd Hydref a dechrau Tachwedd.

Logo Calon y Ddraig
Yn dilyn datblygiadau agor yr ysbyty dros dro a'r defnydd o'r logo benodol gyda Draig Goch arno, bu galw gan amryw ar cyfryngau cymdeithasol am fabwysiadu'r logo fel un newydd ar gyfer Gwasanaeth Iechyd Cenedlaethol Cymru yn hytrach na'r un swyddogol sy'n darlunio croes Geltaidd.

Gweler hefyd
COVID-19, y clefyd heintus
Pandemig coronafirws 2019–20, y pandemig bydeang

Cyfeiriadau

Categori:Sefydliadau 2020
Calon y Ddraig